Bubri

Bubri a zo ur gumun eus Breizh e kanton Gwidel e departamant ar Mor-Bihan. Ur gumun ag ar Vro Pourlet (bro ar Gemene) eo Bubri.
 Douaroniezh 
 War lez ar Sar emañ ar gumun.
 Anv 
 Stummoù kozh : "Beubri, Bubri, 1282; Boubry, 1284; Boubry, 1294; Beubry, 1332; Biubry, 1345; Beaubry, 1354; Beubri, 1387; Buibri, 1453; Beubry, 1516; Bubric, 1630"Erwan Vallerie : Diazezoù studi istorel an anvioù-parrez. Corpus. An Here. 1995
 Ardamezioù 
Rannet : ouzh 1 en geot e groaz koñchek en aour ; ouzh 2 en gul e alc'houez en aour peuliek, paleton ouzh kleiz ; e gab en erminoù.

 Istor 
 Ur barrez eus eskopti Gwened e oa Bubri.
 Dispac'h Gall 
 Melestradurezh: krouet e voe kumun Bubri e 1790. Gant al lezenn eus an 23 a viz Eost 1790 e voe lakaet Bubri da benn ur c'hanton, hini Bubri; teir c'humun a oa ennañ: Bubri, An Ignel ha Kistinid, e distrig Henbont e oa. Diskaret e voe Kanton Bubri gant lezenn an 8 pluviôse an IX (28 a viz Genver 1801), dezhi an titl loi portant réduction du nombre de justices de paix. Lakaet e voe kumun Bubri e Kanton Ploue bet miret ha brasaet e 1801 gant an hevelep lezenn. Lakaet e oa bet en Arondisamant an Oriant bet krouet e 1800Cassini - EHESS - Bubri - Fichenn ar gumunRobert Bouvier, Bernard Le Montagner, Alain Revoy ha Dominique Reynaud, Histoire de la Poste dans le Morbihan, Embannadurioù Liv'Editions, Ar Faoued, 2006, pajenn 56. 

 Brezel-bed kentañ  
 Mervel a reas 253 gwaz eus ar gumun abalamour d'ar brezel, da lavaret eo 5,93 % eus he foblañs e 1911Memorialgenweb.
 Eil brezel-bed  
 1944, ti-post: taget e voe an ti-post e miz Ebrel 1944 ha laeret 350 000 Lur; tud ar Rezistañs a dapas 321 700 Lur d'ar 15 a viz Mae ha 27 250 Lur d'an 23 a viz MaeRobert Bouvier, Bernard Le Montagner, Alain Revoy ha Dominique Reynaud, Histoire de la Poste dans le Morbihan. Embannadurioù Liv'Editions, Ar Faoued, 2006, pajennoù 57 ha 58.
 1944, tud harzet: d'ar 7 a viz C'hwevrer, feldjandarmed, harpet gant ar Bezen Perrot (e-touez anezho Ange Péresse, gendidik a Bubri) gant ar strollad Guy Vissault de Coëtlogon (e-touez anezho Joseph Le Ruyet, a orin eus Bubri) o doa harzet 17 rezistant e Baod, Bubri, Kamorzh ha Kistinid. Meur ag ezel eus ar Rezistañs, gant Pierre Mourisset, archer, Jean Jamet, letanant en archeriezh bet ganet e Lannejenn ha Mathieu Donnart, penn an Armée secrète e Penn-ar-Bed en o mesk a voe harzet gant feldarcherion alaman e Bubri d'ar 27 a viz Even 1944 ha bac'het ha jahinet en un adsavadur eus Lise Pondi. Fuzuilhet e voe an hini kentañ e Bizhui-an-Dour d'an 18 a viz Gouere, hag an daou all e Pluniav d'an 18 a viz GouereFrançais LibresRené Le Guénic, Morbihan - Mémorial de la Résistance, 1998, pajenn 136.
 1945: d'ar 16 a viz Mae e voe kavet korf un den eus ar gumun, ezel eus ar Rezistañs, bet boureviet, lazhet ha mañsonet d'an 13 a viz Gouere 1944 gant al lu alaman e kreñvlec'h Pentevr e Sant-Pêr-KiberenRené Le Guénic, Morbihan - Mémorial de la Résistance, 1998, pajennoù 322-329.
 Mervel a reas 41 den ag ar gumun abalamour d'ar brezel.
 Brezel Korea  
 Mervel a reas ur milour.
 Brezelioù didrevadennañ 
 Brezel Indez-Sina 
 Mervel a reas pemp milour.
 Brezel Aljeria 
 Mervel a reas tri milour.

 Monumantoù ha traoù heverk 

 Monumant ar re varv e-tal an iliz katolik, luc'hskeudenn ha kartenn-bostMemorial Genweb. Dioueliet e voe d’an 11 a viz Du 1923Université de Lille.
 Monumant ar Rezistanted bet lazhet d'ar 26 a  viz Gouhere 1944,  luc’hskeudennMemorial Genweb.
 Kastellioù ha manerioù 
 Kastell Kernivinen,  kantvlead.
 Kastell Brule,  kantvlead; kastell distrujet.
 Maner Koed Dikel,  kantvlead; koulmer savet e 1739 ; chapelig da Santez Anna.
 Maner Peroz,  kantvlead ; chapel distrujet.
 Maner Kerali, 1702.
 Iliz ha chapelioù katolik 
 Iliz ar barrez Sant Pêr ha Sant Paol; iliz savet etre fin an  kantvlead hag an  kantvlead.
 Chapel Intron Varia ar Salet, 1855.
 Chapel Sant Armel, 1879.
 Chapel Sant Herve, 1877.
 Chapel Sant Tremeur,  kantvlead.
 Chapel Sant Ewan, chapel savet e 1589.
 Chapel Sant Klamañs,  pe  kantvlead ; skrivet eo 1844 àrnezhi.
 Chapel Sant Wennael,  kantvlead.
 Chapel Santez Elen, savet e 1737.
 Emdroadur ar boblañs abaoe 1793 

 Melestradurezh 
 Tud 
 Ardamezeg ar familhoù 
80pxBaellec,
Aotrounez KerlezhoarnEn argant e erez dispak en glazur80pxde Baud
Aotrounez KernivinenEn glazur e zek hanochenn en aour, 4, 3, 2, 180pxde Bruslé, de Brusly
Aotrounez al lec'hEn glazur e sparfell en argant grizilhonek en aour80pxGuiller
Aotrounez CoëdiguelEn aour e sourd en sabel o tislonkañ flammoù en gul80pxde Keraly
Aotrounez al lec'h seEn glazur e vlourdilizenn en aour, heuliet gant teir c'hregilhenn en argant
 Krennlavar 
Sed ur c'hrennlavar diwar-benn merc'hed ar vro:
Ur plac'h a Vubri
N'eus ket na toull na torr enni.
Hervez lod e tiskouez e oa fur merc'hed Bubri. Hervez lod all e vije un dave d'an dilhad giz ar vro, gant ur c'hoari diwar-benn ar ster kuzh.
 Gevelladurioù 
 Maigh Chromtha 
 Marcallo con Casone 
 Levrlennadur
 Pol Potier de Courcy : Nobiliaire et armorial de Bretagne. Adembannadur Editions des Régionalismes. Cressé. 2011/2014
 Liammoù diavaez 
 Bubri war lec'hienn Geobreizh
 Daveoù ha notennoù

Rummad:Kumunioù ar Mor-Bihan
Rummad:Kumunioù bet krouet er Mor-Bihan e 1790
Rummad:Argant tapet e tiez-post ar Mor-Bihan gant tud eus ar Rezistañs e 1944
Rummad:Tud lakaet d'ar marv gant al lu alaman e kreñvlec'h Pentevr e 1944